Avenches
Store norske leksikon,Geografi,Verdens geografi,Europa,Sveits’ geografi
Avenches er en liten by i vestlige Sveits. Den ligger i kanton Vaud, noe øst for Lac de Neuchâtel, 474 moh. Den har 4295 innbyggere (2020).
Her lå i romertiden Aventicum, hovedstaden i helvetiernes land, som på 200- og 300-tallet hadde rundt 20 000 innbyggere. Den ble i 260 ødelagt av alemannerne. Avenches har interessante ruiner av den romerske byen, blant annet et amfiteater der det om sommeren holdes musikkfestivaler, både klassiske og moderne. Byen har også et romersk museum og interessante ruiner av en middelalderfestning. Les mer i Store norske leksikon Sveits' geografi Sveits